১৯২০ সালে যুক্তরাষ্ট্র বেসরকারীভাবে ব্যবহৃত বিমানের নিরাপত্তা নিশ্চিতকরণে প্রথম আইন পাশ করে। এই আইনকে তারা নামকরণ করে "এয়ার কমার্স অ্যাক্ট(১৯২৬)", যার মুল উদ্দেশ্য ছিলো বৈমানিক এবং বিমানের জন্য অনুমতিপত্র বা ছাড়পত্র দেয়া, বিমান দুর্ঘটনা কারণ অনুসন্ধানের জন্য কিছু পদ্ধতি, নিরাপত্তামুলক কিছু পূর্বপ্রস্তুতি এবং বিমানচালনা সংক্রান্ত কিছু সহযোগিতামুলক তথ্য দেয়া। এই "এয়ার কমার্স অ্যাক্ট(১৯২৬)" চালু করে যুক্তরাষ্ট্রের বাণিজ্য বিভাগের বিমানচালনাবিদ্যা শাখা।

এই আইন থাকা সত্ত্বেও ১৯২৬ এবং ১৯২৭ সালে ২৪ টি ভয়াবহ বিমান দুর্ঘটনা ঘটে, এরপরে ১৯২৮ সালে ১৬টি এবং ১৯২৯ সালে ৫১ টি(যেখানে ৬১ জন মানুষের মৃত্যু হয়)। ১৯২৯ সালের অবস্থা এতোটাই খারাপ ছিলো যে প্রতি ১,০০০,০০০ মাইলের(১,৬০০,০০০ কিমি) উড্ডয়নে একটি দুর্ঘটনা ঘটেছে বলা যায়। যদি বর্তমান সময়ের সাথে এই দুর্ঘটনাকে তুলনা করা যায়, তাহলে তা হবে ৭০০০ ভয়াবহ বিমান দুর্ঘটনা প্রতি বছর।

এরপর থেকে ভয়াবহ বিমান দুর্ঘটনার হার কম-বেশি হয়েছে এবং ১৯৯৭ সাল পর্যন্ত প্রতি ২,০০০,০০০,০০০ মাইল-ব্যক্তি ভ্রমনে মাত্র ১ টি দুর্ঘটনা ঘটেছে, যা ভ্রমন-দুরত্ব বিবেচনা করলে সবচেয়ে নিরাপদ ভ্রমন মাধ্যম হিসবে প্রকাশ পেয়েছে।

২০১২ সালে বিশ্বব্যাংক আন্তর্জাতিক বিমান চালনা সংগঠন থেকে পাওয়া তথ্যের ভিত্তিতে একটি প্রতিবেদন প্রকাশ করে যেখানে বিমানে ভ্রমনের মাধ্যামে যাত্রি পরিবহনের সংখ্যা দেয়া হয়। এতে দেখা যায় যে, যুক্তরাষ্ট্র ৭৫৬,৬১৭,০০০ জন যাত্রি পরিবহন করে প্রথমস্থান অধিকার করেছে এবং দ্বিতীয়স্থানে থাকা চীন পরিবহন করেছে ৩১৮,৪৭৫,৯২৪ জন যাত্রি। ২০১২ সালে যুক্তরাষ্ট্র ৯,৫৬০,৪৫১ টি আন্তর্জাতিক বিমান পরিচালনা করে। বেসরকারী বিমান নিয়ন্ত্রক সংস্থা, জে.এ.আর এবং ই.এ.এস.এ -এর একটি রিপোর্টে প্রকাশ পায় যে, ভয়াবহ বিমান দুর্ঘটনার সংখ্যা কমে এসেছে মাত্র ১ টি প্রতি ১০ লক্ষ বা ১ মিলিয়ন ফ্লাইট পরিচালনায়। আর যে দুর্ঘটনাগুলো ঘটেছে তার সবগুলোই ছিলো মূল বৈমানিকের নিজস্ব ভুলের কারণে সংঘটিত।

১৯৯০-২০০৬ সালের মধ্যে যুক্তরাষ্ট্র-এ ১৪৪১ টি দুর্ঘটনা ঘটেছে যাত মধ্যে ৩৭৩টি(২৬%) ছিলো ভয়াবহ এবং এর কারণে ১০৬৩ জন মারা যায়(এর মাঝে ১৪২ জন পেশাজীবি বৈমানিক আছে)। সবচেয়ে বেশি দুর্ঘটনা ঘটেছে যুক্তরাষ্ট্র-এর আলাস্কায়, এর বেশিরভাগ দুর্ঘটনাই ছিলো খারাপ আবহাওয়ার জন্য। শুধুমাত্র আলাস্কাতেই ৫১৩টি দুর্ঘটনা ঘটেছে, যা পুরো যুক্তরাষ্ট্র-এর দুর্ঘটনার ৩৬%।

বিমান নিরাপত্তার আরেকটি উল্লেখযোগ্য দিক হলো, যেকোনপ্রকার আক্রমন থেকে নিরাপত্তা প্রদান(আইএসও অনুযায়ী যাকে বলা হয়, সেফটি-সেফটি এবং সেফটি-সিকিউরিটি, যার মাধ্যমে বিমান সংক্রান্ত সম্পদের রক্ষা করা সম্ভব)। ২০০১ সালের সন্ত্রাসী হামলাকে দুর্ঘটনা হিসেবে ধরা হয়নি কোন প্রতিবেদনে। যদি এটাকে দুর্ঘটনা হিসেবে ধরাও হয় তাহলেও দুর্ঘটনার হার দাড়াতো ২ জন প্রতি ২,০০০,০০০,০০০ যাত্রী-মাইল ভ্রমনে। ২০০১ সালের সন্ত্রাসী হামলার দুই মাস পরে আমেরিকান এয়ারলাইন্সের ফ্লাইট ৫৮৭ নিউইয়র্ক শহরে বিধ্বস্ত হয়, যার কারণে ২৬৫ জন মারা যায়, এর মধ্যে ৫ জন ছিলো ভূমিতে। এইসকল দুর্ঘটনার জন্য ২০০১ সালকে বিমান দুর্ঘটনার বছর হিসেবে বলা যায়। যদিও এইসব দুর্ঘটনা এবং সন্ত্রাসী হামলা মিলিয়ে প্রতি ১,০০০,০০০,০০০ যাত্রী-মাইল। এতো দুর্ঘটনা সত্ত্বেও ভ্রমন-দুরত্ব বিবেচনা করে এটিই এখনো সবচেয়ে নিরাপদ ভ্রমন মাধ্যম।

বিমান নিরাপত্তার অনেক উন্নতিসাধন হয়েছে বিমানের নকশা, প্রকৌশল এবং রক্ষণাবেক্ষণের মাধ্যমে। এছাড়াও বিমানচালনাবিদ্যা ও এর সাহায্য প্রদানকারী দিকনির্দেশক যন্ত্রের, নিরাপত্তা রীতি-নীতি ও নিয়মকানুনের বৈপ্লবিক উন্নতি সাধন হয়েছ।

এজন্য সবসময়ই বলা হয় যে বিমান ভ্রমন সবচেয়ে নিরাপদ যদি প্রতি মাইলে যাত্রী মৃত্যুর হার বিবেচনা করা হয়ে থাকে।

যুক্তরাষ্ট্র
দিকনির্দেশক যন্ত্র ও যান্ত্রিক উপকরণ
বরফ ও তুষারপাত
বহিরাগত জিনিষের ভগ্নাংশ